Diari Oficial de la Generalitat Valenciana


Sumari del DOGV 5476, del 23-03-2007 (2007/3690)

ORDE de 22 de febrer de 2007, de la Conselleria d'Agricultura, Pesca i Alimentació, per la qual s'actualitza l'annex del Decret 123/2005, de 15 de juliol, del Consell, que establix el Pla de Vigilància Fitosanitària per als Cítrics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/02/22/(2)/dof/vci/html**

### Dades del document

Número de DOGV
:   5476

Data del DOGV
:   23-03-2007

Secció del DOGV
:   I. DISPOSICIONS GENERALS

Número del document
:   2007/3690


Data del document
:   22-02-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * programa d'actuació
    * malaltia vegetal
    * legislació
    * tractament fitosanitari
    * registre de documents
    * control fitosanitari
    * agres

La Llei 43/2002, de 20 de novembre, de Sanitat Vegetal establix com a finalitats d'esta, entre altres, protegir els vegetals i productes vegetals dels danys ocasionats per les plagues i preservar el territori nacional i de la Unió Europea de la introducció i expansió de plagues de quarantena de cítrics. Així mateix, l'esmentada llei preveu la realització de controls oficials pels òrgans de les administracions públiques.
Cal destacar l'alt perill fitosanitari, la transcendència econòmica dels danys que podrien produir els organismes qualificats com a plagues i l'obligació de defendre els interessos dels citricultors valencians.
Com a resultat d'estes premisses es va aprovar el Decret 123/2005, de 15 de juliol, del Consell de la Generalitat, que regula el Pla de Vigilància Fitosanitària per als Cítrics de la Comunitat Valenciana, i establix el procediment per a efectuar controls en les dependències on es cultiven, produïsquen, emmagatzemen o comercialitzen vegetals, productes vegetals i altres objectes, atesa la necessitat adoptar mesures que reforcen la prevenció fitosanitària, amb vista a la detecció precoç dels organismes nocius i l'establiment de les actuacions pertinents per a evitar el seu assentament i expansió.
D'acord amb el que preveu la disposició final primera del Decret 123/2005, que faculta el conseller competent en matèria d'agricultura per a adoptar i prendre les mesures necessàries destinades a desenrotllar i potenciar el Pla de Vigilància Fitosanitària per als Cítrics de la Comunitat Valenciana, així com per a actualitzar l'annex, s'ha de procedir a eliminar de l'annex la plaga del curculiònid Asynonychus godmani.
Esta espècie de coleòpter, comú en el mediterrani i originari d'Amèrica del Sud, segons informe de la Secció d'Entomologia Agrícola del Departament d'Ecosistemes Agroforestals de l'Escola Tècnica Superior d'Enginyers Agrònoms de la Universitat Politècnica de València, pareix estar present des de fa molts anys al nostre país, encara que la seua presència en cítrics és molt poc comuna i només recentment s'han trobat danys poc importants en parcel·les de cítrics, per la qual cosa l'informe conclou que no ha de constar entre les plagues o malalties que afecten els cítrics i que no es troben a la Comunitat Valenciana
Per tant, fent ús de les facultats que em conferixen els article 35 e) i 44 de la Llei 5/1983, de 30 de desembre, de Govern Valencià,
ORDENE
Article únic
Modificació de l'annex del Decret 123/2005, de 15 de juliol, del Consell. Este annex queda redactat de la manera següent:
València, 22 de febrer de 2007
El conseller d'Agricultura, Pesca i Alimentació,
JUAN G. COTINO FERRER


Còpia Permalink ELI